varuṇéti śápā́mahe táto varuṇa no muñcéti varuṇyā̀d evaìnam énaso muñcaty ávabhṛtha nicumpuṇa nicer úrasi nicumpuṇa íti yó ha vā́ ayám apā́m ā́vartáḥ sá hā́vabhṛtháḥ sá haiṣá váruṇasya putró vā́ bhrā́tā́ vā́ tám evaìtát stauty áva devaír devákṛtam éno yakṣī́ti devákṛtam evaínó 'vayajaté 'va mártyair mártyakṛtam íti mártyakṛtam evaínó 'vayajate pururā́vṇo deva riṣás pā́hī́ti sárvā́bhyo mā́rtibhyo gopā́yéty evaìtád ā́ha